čo to je?
v skratke masážne kocky (áno, vieme, že to nie sú kocky) popisujeme ako koncentrované telové mlieka / krémy. ide o čisté maslá (kakaové, bambucké), ktoré sa roztápajú pri teplote ľudského tela, takže keď masážnu kocku vezmete do ruky alebo pošúchate po tele, začne sa roztápať do tekutej konzistencie, ideálnej na masáž, ošetrenie suchých miest na tele, alebo natretie po sprche podobne ako s telovým mliekom.
masážne kocky sme vytvorili ako alternatívu k telovým mliekam najmä preto, že sú tuhé a môžeme ich zabaliť do kartónovej krabičky namiesto plastu - teda každá jedna masážna kocka kúpená namiesto telového mlieka minimálne odbremení odpadovú záťaž o jednu plastovú nádobu :-). okrem toho nemusíme v zložení používať žiadne konzervanty či iné syntetické zložky (konečné zloženie sú teda iba prirodné maslá a esenciálne oleje).masážna kocka v zložení na rozdiel od telového mlieka neobsahuje vodu - preto je oveľa koncentrovanejšia, čo znamená že:- je vhodná najmä na veľmi suchú pokožku - kakaové maslo je veľmi výživné, zároveň vytvára ochranný film na pokožke- nanášať masážnej kocky stačí veľmi málo - najmä pokiaľ natierate celé telo. obvykle stačí jedenkrát pretrieť určitú oblasť a tento nanesený "olejový pásik" potom rovnomerne rozotrieť.- vstrebávanie masážnej kocky nie je okamžité - toto je ideálne pri masážach, ale pri bežnom natieraní to znamená, že po nanesení je nutné pár minút počkať, kým sa maslo nevstrebe do pokožky